Zadeva C-119/12

Josef Probst

proti

mr.nexnet GmbH

(Predlog za sprejetje predhodne odločbe, ki ga je vložilo Bundesgerichtshof)

„Elektronske komunikacije — Direktiva 2002/58/ES — Člen 6(2) in (5) — Obdelava osebnih podatkov — Podatki o prometu, potrebni za zaračunavanje in izterjavo terjatev — Izterjava terjatev s strani tretje družbe — Osebe, ki delujejo pod nadzorom ponudnikov javnih komunikacijskih omrežij in elektronskih komunikacijskih storitev“

Povzetek – Sodba Sodišča (tretji senat) z dne 22. novembra 2012

Približevanje zakonodaj – Sektor za telekomunikacije – Obdelava osebnih podatkov in varstvo zasebnosti na področju elektronskih komunikacij – Direktiva 2002/58 – Posredovanje podatkov o prometu odstopniku terjatev ponudnika storitev – Dopustnost – Pogoji – Obdelava podatkov pod nadzorom ponudnika storitev in za namene izterjave prevzetih dolgov (Direktiva Evropskega parlamenta in Sveta 2002/58, člen 6(2) in (5)) Približevanje zakonodaj – Sektor za telekomunikacije – Obdelava osebnih podatkov in varstvo zasebnosti na področju elektronskih komunikacij – Direktiva 2002/58 – Posredovanje podatkov o prometu odstopniku terjatev ponudnika storitev – Oseba, ki deluje pod nadzorom ponudnika storitev – Pojem – Ozka razlaga (Direktiva Evropskega parlamenta in Sveta 2002/58, člena 5(1) in 6(2) in (5))

Člen 6(2) in (5) Direktive 2002/58 o obdelavi osebnih podatkov in varstvu zasebnosti na področju elektronskih komunikacij (Direktiva o zasebnosti in elektronskih komunikacijah) je treba razlagati tako, da ponudnik javnih komunikacijskih omrežij in javno razpoložljivih elektronskih komunikacijskih storitev lahko prenese podatke o prometu prevzemniku njegovih terjatev, ki se nanašajo na telekomunikacijske storitve, da bi te terjatve izterjal, ta prevzemnik pa navedene podatke lahko obdela pod pogojem, prvič, da deluje pod nadzorom ponudnika storitev, kar zadeva obdelavo teh istih podatkov, in drugič, da se ta prevzemnik omeji na obdelavo podatkov o prometu, ki so potrebni za izterjavo prevzetih dolgov. (Glej točki 19, 29 in izrek.) Odstopnik terjatev ponudnika javnih komunikacijskih omrežij in elektronskih komunikacijskih storitev deluje pod nadzorom ponudnika storitev v smislu člena 6(5) Direktive 2002/58 o obdelavi osebnih podatkov in varstvu zasebnosti na področju elektronskih komunikacij (Direktiva o zasebnosti in elektronskih komunikacijah), če za obdelavo podatkov o prometu odstopnik deluje zgolj po navodilih in pod nadzorom tega ponudnika. Pogodba, sklenjena med njima, mora vsebovati zlasti določbe, ki zagotavljajo zakonito obdelavo podatkov o prometu s strani prevzemnika, ponudniku storitev pa omogočijo, da se v vsakem trenutku prepriča, ali prevzemnik te določbe spoštuje. Člen 6(2) in (5) Direktive 2002/58, v kolikor vsebuje izjemo od zahteve glede zaupnosti sporočil, določeno v členu 5(1) te direktive, je treba razlagati ozko. Namen tega člena 6(5) je zagotoviti, da zunanje izvajanje izterjave terjatev, s tem da določa le osebe, ki delujejo pod nadzorom ponudnika storitev, ne vpliva na raven varstva osebnih podatkov, ki ga je deležen uporabnik. (Glej točke 23, 26, 30 in izrek.)

Zadeva C-119/12

Josef Probst

proti

mr.nexnet GmbH

(Predlog za sprejetje predhodne odločbe, ki ga je vložilo Bundesgerichtshof)

„Elektronske komunikacije — Direktiva 2002/58/ES — Člen 6(2) in (5) — Obdelava osebnih podatkov — Podatki o prometu, potrebni za zaračunavanje in izterjavo terjatev — Izterjava terjatev s strani tretje družbe — Osebe, ki delujejo pod nadzorom ponudnikov javnih komunikacijskih omrežij in elektronskih komunikacijskih storitev“

Povzetek – Sodba Sodišča (tretji senat) z dne 22. novembra 2012

Približevanje zakonodaj — Sektor za telekomunikacije — Obdelava osebnih podatkov in varstvo zasebnosti na področju elektronskih komunikacij — Direktiva 2002/58 — Posredovanje podatkov o prometu odstopniku terjatev ponudnika storitev — Dopustnost — Pogoji — Obdelava podatkov pod nadzorom ponudnika storitev in za namene izterjave prevzetih dolgov (Direktiva Evropskega parlamenta in Sveta 2002/58, člen 6(2) in (5)) Približevanje zakonodaj — Sektor za telekomunikacije — Obdelava osebnih podatkov in varstvo zasebnosti na področju elektronskih komunikacij — Direktiva 2002/58 — Posredovanje podatkov o prometu odstopniku terjatev ponudnika storitev — Oseba, ki deluje pod nadzorom ponudnika storitev — Pojem — Ozka razlaga (Direktiva Evropskega parlamenta in Sveta 2002/58, člena 5(1) in 6(2) in (5))